Mogens Glistrup

Mogens Glistrup (født 28. mai 1926 Rønne, død 1. juli 2008 i Kongens LyngbyMogens Glistrup er død) var en dansk høyrepopulistisk politiker og selverklært rasist.Glistrup uttalte i 1999 til Berlingske Tidende: «Selvfølgelig er jeg racist – det er alle gode danskere. Enten er man racist, eller også er man landsforræder» Glistrup, som var utdannet jurist, grunnla i 1972 Fremskridtspartiet med et program for kraftig reduksjon av skatter og byråkrati, samt mot innvandring fra den tredje verden. Partiet gjorde et brakvalg i 1973 og fikk 28 mandater i Folketinget, der Glistrup satt sammenhengende frem til 1983, og deretter i perioden 1987–1990.

Glistrup ble i 1983 dømt til fengsel i 18 måneder for skattesvik. Siden rundt 1980 var kampen for et muslimfritt Danmark en av Glistrups fanesaker, og han ble i 2005 dømt til 20 dagers ubetinget fengsel for rasisme. I 1992 ble han også angrepet av antirasister utenfor Haraldsheimen Ungdomsherberge i Oslo i forbindelse med at han var invitert til landet av norske høyreekstremister.

I 1990 ble Glistrup ekskludert fra Fremskridtspartiet fordi han hadde laget et parti i partiet, Trivselspartiet. Dette partiet, som blant annet hadde et listesamarbeid med det kommunistisk inspirerte Fælles Kurs, fikk aldri noen valgsuksess, og Glistrups betydning ble stadig mindre. Han ble tatt opp i Fremskridtspartiet igjen i 1998. I 2004 meldte han seg ut igjen, men ombestemte seg raskt, og ble tatt opp igjen som livsvarig æresmedlem.

 Referanser 

Kategori:Personer fra Rønne
Kategori:Folketingsmedlemmer fra Fremskridtspartiet
Kategori:Partiløse folketingsmedlemmer
Kategori:Ansatte ved Københavns Universitet
Kategori:Dansker dømt for forbrytelser
Kategori:Personer dømt for økonomisk kriminalitet
Kategori:Rasisme
Kategori:Høyreekstremisme